 Bi oloselu kan ba wa dije sipo torukọ rẹ si n jẹ Adolf Hitler njẹ ẹyin yoo dibo fún ùn? Awọn ibeere yi lo ṣuyọ lori iroyin kan ti iwe iroyin orileede Germany kan torukọ rẹ n jẹ Bild gbe jade pe arakunrin kan torukọ rẹ n jẹ Adolf Hitler wọle sipo kánsílọ ninu idibo to waye ni Namibia. Kayeefi: Ọkọ mi ṣẹṣẹ ní kí n lọ se mọí-mọí, tó ṣẹ bá mi ṣeré tán ni mo gbọ pé Mopol yìnbọn pa á Adolf Hitler Uunona jawe olubori labẹ asia ẹgbẹ Swapo to jẹ ẹgbẹ to wa lori oye níbẹ. Oloselu naa to fi orukọ Adolf Uunona dije ko ida marundinlaadorin ninu ida ọgọrun ibo to waye loṣu to kọja ni Ompundja ilu kekere kan to wa ni Ariwa orileede naa. Ninu iwe orukọ oludije lẹta H ni wọn fi kọ Hitler to wa ninu orukọ rẹ ṣugbọn ninu iwe ẹri abajade ibo,wọn kọ ẹkunrẹrẹ orukọ rẹ sibẹ gbagada ni. Lọwọ orileede Germany ni Namibia ti gba ominira. Iru awọn orukọ bayi si jẹ iranti fawọn eeyan pe wọn ni nkan ṣe pẹlu Germany. Ati pe awọn eeyan ile naa kan wa ti wọn n sọ ede Germany. Arakunrin Uunona so fun ileesẹ iroyin Bild pe Baba mi kan sọ mi lorukọ Hitler ni.Mi o ro pe o mọ itumọ rẹ. Nigba ti mo wa ni kekere orukọ naa ko jẹ ajoji si mi.Bi mo se n dagba ni mo bẹrẹ si ni mọ pe amunisin ni ẹni to n jẹ orukọ yi nigba aye rẹ Germany ko Namibia lẹru lẹyin ti ogun agbaye kini pari ṣaaju igba ti Hitler bọ sori aleefa. Nise ninu awọn eeyan maa n bajẹ ni Namibia bi wọn ba ṣe iranti igba amunisin yi Laarin ọdun 1904 si 1908 awọn ọmọ-ogun Germany pa to ọpọ eeyan ẹya Nama ati Herero bi ẹni pa ẹran ninu iṣẹlẹ tawọn onkọtan a máa pe ni Forgotten Genocide Bi ẹ ba gbọ orukọ yi kini iru ero to maa n wa si ọkan yin? : Adolf Hitler: Kíni ẹyin rántí tàbí mọ nípa Adolf Hitler yìí? 